Kala samanten Bandar Jepara menika pelabuhan dagang ingkang sampun rejo. Raden Thoyib lajeng syiar lan paring piwulang bab Agami Islam dhateng sedaya masyarakat kanthi cara alus. Lajeng para warga ingkang saderengipun pitados dening agami Hindu lan Buda saged pitados dateng taukhid ingkang dipunbegta dening Raden Thoyib. Wusana Raden Thoyib anggadahi pikajengan ngabdi dumateng kadipaten Kalinyamat ingkang nguwasani jepara. Raden Thoyib menika sawijining taruna ingkang bagus pasuryanipun , gagah prekasa dados Ratu kalinyamat ketaman asmara kaliyan panjenenganipun. Sasampun palakrama , Ratu Kalinyamat maringaken panguwasanipun dhumateng Raden Thoyib lajeng gipunparingi asma Sultan Hadlirin ingkang ngemot teges Raja ingkang dumugi saking tlatah sabrang ingkang sinebat Pangeran Kalinyamat. Rama angkatipun Sultan Hadlirin selaminipun wonten Tiongkok menika dipunaturi tindak dhateng Jepara lan dipunjumenengaken dados patih kadipaten supados saged mbiyantu pangrehprajan ing Jepara.